Συντεταγμένες: 47°4′52″N 2°26′40″E﻿ / ﻿47.08111°N 2.44444°E﻿ / 47.08111; 2.44444

Το **Σερ** (γαλλικά: *Cher*) είναι γαλλικός νομός στην περιοχή Σαντρ-Βαλ ντε Λουάρ, στο κέντρο της Γαλλίας. Το όνομά του προέρχεται από τον ποταμό Σερ που τον διαρρέει. Η INSEE και το ταχυδρομείο του αποδίδουν τον κωδικό 18. Πρωτεύουσα είναι η Μπουρζ και μεγάλες πόλεις είναι οι Βιερζόν και Σαιντ-Αρμάν-Μονρόν.

Γεωγραφία
---------

Ο νομός Σερ είναι ένας από τους 6 νομούς ( Σερ, Ερ-ε-Λουάρ, Αντρ, Αντρ-ε-Λουάρ, Λουάρ-ε-Σερ και Λουαρέ) της διοικητικής περιοχής Σαντρ-Βαλ-ντε Λουάρ. Περιβάλλεται από τους νομούς Αντρ, Λουάρ-ε-Σερ, Λουαρέ, Νιέβρ, Αλιέ και Κρεζ. Καλύπτει έκταση 7.235 τετραγωνικών χιλιομέτρων.

Οι κύριοι ποταμοί του νομού είναι ο Λίγηρας, ο Αλιέ και ο Σερ, από τον οποίο έλαβε το όνομα. Την περιοχή διαρρέουν επίσης πολλοί παραπόταμοι.

Οι κάτοικοι του νομού ονομάζονται *Μπερισόν*, από την πρώην επαρχία Μπερί, ή *Σεριάν,* από την ονομασία του νομού.

Ιστορία
-------

Ο Σερ είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης, στις 4 Μαρτίου 1790 και αντικατέστησαν τη διαίρεση της χώρας σε επαρχίες, δουκάτα και κομητείες. Συγκροτήθηκε από το ανατολικό τμήμα της ιστορικής επαρχίας Μπερί και από μικρά τμήματα των επαρχιών Μπουρμποναί και Νιβερναί. Στο παρελθόν, με το νομό Αντρ σχημάτιζαν την επαρχία Μπερί, ενώ το νοτιοανατολικό άκρο του νομού αποτελούσε τμήμα του δουκάτου της Βουρβόνης.

Το 52 π.Χ. στην περιοχή έμενε η γαλατική φυλή των Βιτουρίγων, οι οποίοι συμμετείχαν στη συσπείρωση και εξέγερση των γαλατικών φυλών κατά των Ρωμαίων εισβολέων. Αρνήθηκαν να εφαρμόσουν το σχέδιο του αρχηγού της εξέγερσης Βερκιγγετόριξ, ο οποίος είχε υιοθετήσει την τακτική της καμένης γης ώστε οι Ρωμαίοι να μην βρίσκουν εφόδια, και δεν έκαψαν το Αβάρικο, την πρωτεύουσά τους. Η πόλη πολιορκήθηκε και καταλήφθηκε από τον Ιούλιο Καίσαρα και οι κάτοικοι σφαγιάστηκαν.

Ο πύργος Μεάν-συρ-Υέβρ, από το χειρόγραφο *Οι πολύ πλούσιες ώρες του δούκα του Μπερί,* 1416
Ο νομός Σερ και οι παλιές επαρχίες πριν το 1790
Ενσωματωμένη στη Ρωμαϊκή Ακουιτανία, η περιοχή υπέστη το 475 την εισβολή των Βησιγότθων, στη συνέχεια, το 507 περίπου, των Φράγκων και στην Καρολίγγεια εποχή περιήλθε στους υποκόμητες της Μπουρζ, οι οποίοι ενώ αναγνώριζαν την κυριαρχία του βασιλιά, διατηρούσαν κάποια ανεξαρτησία έως το 1101, οπότε ο τελευταίος υποκόμης της Μπουρζ, Εντ Αρπέν πούλησε το φέουδο στον βασιλιά της Γαλλίας Φίλιππο τον Α' στην προσπάθειά του να εξασφαλίσει τους απαραίτητους χρηματικούς πόρους για την συμμετοχή του στην Α΄Σταυροφορία. Από τότε, η περιοχή, που αποτελούσε τμήμα της επαρχίας Μπερί, δεν έπαψε να ανήκει στο βασιλικό Στέμμα, παρά μόνο όταν κατά διαστήματα δίνονταν ως κτήμα (παραχωρούμενο στους μη πρωτότοκους βασιλόπαιδες) σε ορισμένα μέλη της βασιλικής οικογένειας.

Το 1360 ο Γάλλος βασιλιάς Ιωάννης Β΄, ονόμασε το Μπερί δουκάτο προς όφελος του τρίτου γιου του, του Ιωάννη του Μπερί, ο οποίος ήταν μεγάλος προστάτης των τεχνών και των γραμμάτων και ανήγειρε ή αναστήλωσε πολλά κάστρα και πύργους σε όλη την επαρχία, συγκεκριμένα στην περιοχή του σημερινού νομού Σερ, ανάμεσα σε άλλα, το πολυτελές κάστρο Μεάν-συρ-Υέβρ, που χρησιμοποιούσε σαν κατοικία του. Επίσης, κατόπιν παραγγελίας του δημιουργήθηκαν μερικά περίφημα ιστορημένα χειρόγραφα, όπως οι *Πολύ πλούσιες ώρες του δούκα του Μπερί*.

Το 1418, κατά τη διάρκεια του Εκατονταετούς πολέμου αλλά και του γαλλικού εμφυλίου πολέμου ανάμεσα στους Αρμανιάκ και τους Βουργουνδούς, ο 15χρονος δελφίνος Κάρολος, μελλοντικός Κάρολος Ζ΄, με τους συμβούλους του κατέφυγε στη Μπουρζ. Εκεί, το 1422 ανακηρύχθηκε βασιλιάς. Η περιοχή έγινε το κέντρο της αντίστασης κατά των Άγγλων και ο Κάρολος Ζ΄ την υπερασπίστηκε για μεγάλο χρονικό διάστημα, με τους εχθρούς του Άγγλους και τους συμμάχους τους Βουργουνδούς να τον αποκαλούν χλευαστικά «βασιλιά της Μπουρζ».

Σημαντικός υποστηρικτής και οικονομικός σύμβουλος του νεαρού βασιλιά ήταν ο πλούσιος έμπορος Ζακ Κερ, ο οποίος με την υποστήριξη της Ζαν ντ' Αρκ ξεκίνησε την εκστρατεία ανακατάληψης του βασιλείου του. Ο Κερ παραμένει και σήμερα η συμβολική φυσιογνωμία της Μπουρζ και το ανάκτορό του είναι ένα από τα πλέον σημαντικά αξιοθέατά της.

Η περιοχή ενσωματώθηκε οριστικά στις βασιλικές κτήσεις το 1601.

Διοικητική διαίρεση
-------------------

Τα διοικητικά διαμερίσματα του νομού Σερ
Ο νομός Σερ χωρίζεται σε 3 διοικητικά διαμερίσματα, 19 καντόνια και 287 κοινότητες.

| Διαμέρισμα | Καντόνια | Κοινότητες | Πληθυσμός
(απογραφή 2016) | Έκταση
χμ² | Πυκνότ.
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μπουρζ | 11 | 128 | 173.054 | 2.783,87 | 62 | 181 |
| Σαιντ-Αμάν-Μονρόν | 5 | 116 | 63.921 | 2.683,72 | 24 | 182 |
| Βιερζόν | 5 | 43 | 70.135 | 1.767,36 | 40 | 183 |
| Σύνολο | 19 | 287 | 307.110 | 7.234,95 | 42 | 18 |

Πόλεις
------

Οι μεγαλύτερες πόλεις του νομού Σερ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Μπουρζ | 65.555 | Μπουρζ |
| Βιερζόν | 26.365 | Βιερζόν |
| Σαιντ-Αμάν-Μονρόν | 9.830 | Σαιντ-Αμάν-Μονρόν |
| Σαιν-Ντουλσάρ | 9.486 | Μπουρζ |
| Σαιν-Φλοράν-συρ-Σερ | 6.618 | Μπουρζ |
| Μεάν-συρ-Yέβρ | 6.571 | Βιερζόν |
| Ωμπινύ-συρ-Nερ | 5.514 | Βιερζόν |
| Σαιν-Ζερμαίν-ντυ-Πυί | 5.081 | Μπουρζ |

Έμβλημα -Σημαία
---------------

* Το έμβλημα του νομού ΣερΤο έμβλημα του νομού Σερ
* Η σημαίαΗ σημαία

Οικονομία
---------

Η οικονομία του νομού στηρίζεται στην καλλιέργεια δημητριακών, τη βοοτροφία, την μελισσοκομία, την αμπελουργία, κυρίως γύρω από την Σανσέρ και τη βιομηχανία. στο νομό υπάρχουν βιομηχανίες μεταποίησης μετάλλων, αεροσκαφών, γεωργικών μηχανημάτων, όπλων, πορσελάνης, οι περισσότερες εκ των οποίων είναι συγκεντρωμένες στις πόλεις Μπουρζ και Βιερζόν.

Αξιοθέατα
---------

* Το ανάκτορο του δούκα του Μπερί στη ΜπουρζΤο ανάκτορο του δούκα του Μπερί στη Μπουρζ
* Ο καθεδρικός ναός της ΜπουρζΟ καθεδρικός ναός της Μπουρζ
* Απρεμόν-συρ-ΑλιέΑπρεμόν-συρ-Αλιέ
* Το αβαείο ΝουαρλάκΤο αβαείο Νουαρλάκ
* Το κάστρο του ΜεγιάνΤο κάστρο του Μεγιάν
* Το ανάκτορο Ζακ ΚερΤο ανάκτορο Ζακ Κερ

Εξωτερικοί σύνδεσμοι
--------------------

* Η επίσημη σελίδα του νομού (γαλλικά)
* Μπουρζ- Σερ (γαλλικά)

Παραπομπές
----------

1. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
2. ↑ . «regions-et-departements.fr/departement-18-cher».
3. ↑ . «Απομνημονεύματα περί του Γαλατικού πολέμου, βιβλ. Ζ΄».
4. ↑ . «khanacademy.org/humanities/renaissance-reformation/northern-renaissance1/limbourg-brothers/a/limbourg-brothers-trs-riches-heures».
5. ↑ . «palais-jacques-coeur.fr/».
6. ↑ . «cartesfrance.fr/carte-france-departement/carte-departement-Cher».
7. ↑  Εγκυκλοπαίδεια Πάπυρος Λαρούς Μπριτάννικα, τομ. 53, σελ. 353
8. ↑ . «departement18.fr/-Entreprises-».

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137228189
* LCCN: n82073041
* GND: 4085235-0
* SUDOC: 027250857
* BNF: cb11933428p (data)
* NKC: ge630011
* BNE: XX456928

 |

 |